《知玄武县薛秘丞继示手书因以谢》
宋代·魏野

至交忘贵贱，岂可兴常论。
少似君书札，多于我梦魂。
杨岐从蜀邑，雁递到烟村。
倒箧时将读，谁言我眼昏。

作者简介：（960—1020）陕州陕县人，字仲先，号草堂居士。不求仕进，自筑草堂，弹琴赋诗其中。真宗大中祥符四年，帝祀汾阴，与表兄李渎同被举荐，上表以病辞，诏州县常加存抚。与王旦、寇准友善，常往来酬唱。为诗精苦，有唐人风格，多警策句。有《东观集》、《草堂集》。